|  |  |
| --- | --- |
|  | **EELNÕU** |
|  | 03.01.2024 nr 1-4/24/144 |
|  |  |
| TAPA VALLAVOLIKOGU |  |
| MÄÄRUS |  |

|  |
| --- |
| Tapa |
|  |
|  |
| **Tapa valla koolieelsetes munitsipaal-lasteasutustes vanema poolt kaetavate kulude suurus ja nende tasumise kord** |
| Määrus kehtestatakse kohaliku omavalitsuse korralduse seaduse § 22 lõige 1 punkt 37 ja  koolieelse lasteasutuse seaduse § 27 lõigete 2, 3 ja 4 alusel.  **§ 1. Määruse reguleerimisala**  (1) Määrusega kehtestatakse Tapa valla koolieelsetes munitsipaallasteasutustes (edaspidi lasteasutus) vanema või lapse seadusliku esindaja (edaspidi vanem) poolt kaetavate kulude suurus, tasumise kord ja soodustuste andmise kord.  (2) Vanema poolt kaetavad kulud on:  1) lasteasutuse majandamiskulude, personali töötasu ja sotsiaalmaksu ning õppevahendite kulude osalustasu (edaspidi osalustasu);  2) lapse toidukulu.  **§ 2. Osalustasu suurus**  (1) Osalustasu suurus ühe lapse kohta kuus on eelneval aastal kehtinud Vabariigi Valitsuse poolt kehtestatud töötasu alammäärast (edaspidi töötasu alammäär):  1) 5%, kui lapse ja tema vanema elukohana on Eesti rahvastikuregistrisse (edaspidi rahvastikuregister) kantud Tapa vald;  2) 10%, kui lapse ja tema vanema elukoht ei ole rahvastikuregistri andmetel Tapa vallas.  (2) Osalustasu suuruse arvutamisel ümardatakse summa täiseuroni lapsevanemale soodsamas summas.  (3) Kui lapse ja tema vanema(te) elukoha osas tehakse rahvastikuregistrisse muudatus, arvestatakse osalustasu suurus ümber alates järgmisest kalendrikuust.  **§ 3. Osalustasu soodustus**  (1) Kui ühest perest käib Tapa valla koolieelses lasteasutuses üheaegselt kaks last, siis teise lapse eest on osalustasu suurus 3% töötasu alammäärast.  (2) Kui ühest perest käib Tapa valla koolieelses lasteasutuses üheaegselt kolm või enam last, siis on teise lapse osalustasu 3% töötasu alammäärast ning kolmanda ja järgneva lapse eest osalustasu ei arvestata.  (3) Vanemal on õigus käesoleva paragrahvi lõigetes 1 või 2 sätestatud soodustusele juhul, kui laste ja vanema elukoht on rahvastikuregistri andmetel Tapa vald.  (4) Osalustasu soodustuse saamiseks esitab vanem avalduse Tapa Vallavalitsuse e-teenuse keskkonnas.  (5) Vallavalitsusel on õigus kontrollida avalduses esitatud andmete õigsust.  (6) Osalustasu soodustuse andmise või andmisest keeldumise otsustab vallavalitsus või tema  poolt määratud struktuuriüksus või ametnik.  **§ 4. Osalustasu tasumine**  (1) Osalustasu tuleb tasuda alates lapse lasteasutuse nimekirja arvamise päevast kuni lapse lasteasutuse nimekirjast väljaarvamise päevani.  (2) Osalustasu tasub vanem eelneva kuu eest vallavalitsuse poolt esitatud arve alusel sellel näidatud tähtpäevaks.  (3) Osalustasu tuleb tasuda ka lapse lasteaiast puudutud perioodi eest, välja arvatud:  1) lasteasutuse ajutise sulgemise ajal pikemaks perioodiks kui kaks nädalat (ruumide remont, töötajate kollektiivpuhkus vms);  2) kui laps lasteaiateenust ei kasuta ja vanem on esitanud selle kohta lasteasutuse direktorile vähemalt üks kuu varem vastava avalduse.  **§ 5. Lapse toidukulu suurus ja selle tasumine**  (1) Lapse toidukulu lasteasutuses katab vanem.  (2) Lapse toidukulu päevamaksumuse otsustab lasteasutuse hoolekogu ja kinnitab direktor.  (3) Kui lapse elukoht on rahvastikuregistri andmetel Tapa vald, tasub vanem lapse toidukulu päevamaksumusest ühe (1) euro.  (4) Vanem ei pea lapse toidukulu tasuma nende päevade eest, kui laps lasteaiateenust ei kasutanud ja vanem oli lapse puudumisest määruse § 4 lõike 3 punktis 2 kehtestatud korras teavitanud.  **§ 6. Erisused**  (1) Tapa Vallavalitsus võib oma korraldusega anda vanemale põhjendatud asjaoludel  osalustasu ja toidukulu maksmiseks täiendavaid soodustusi või vabastada vanema tasude maksmisest täies ulatuses.  (2) Vallavalitsusel on õigus erandolukorras ajutiselt peatada vanema osalustasu ja/või toidukulu maksmise kohustus või kehtestada määruses sätestatud tasu väiksemas suuruses, kui see olukord on tingitud ettenägematust asjaolust, mille tõttu ei ole ajutiselt võimalik lasteasutust teenuse saamiseks kasutada.  **§ 7. Rakendussätted**  Tunnistada kehtetuks:  1) Tapa Vallavolikogu 27.10.2022 määrus nr 13 „Tapa valla koolieelsetes munitsipaallasteasutustes vanemate poolt kaetavate kulude osa määr ja selle tasumise kord“.  2) Tapa Vallavolikogu 30.05.2018 määruse nr 21 „Sotsiaalhoolekandelise abi andmise kord Tapa vallas“ § 9 lg 2 p 5 ja 6. jagu (§ 22, § 23 ja § 24).  **§ 8. Määruse rakendamine**  Määrust rakendatakse 1. jaanuarist 2024. | |
|  | |

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

|  |  |  |
| --- | --- | --- |
| **Seletuskiri** | | |
| Määruse eelnõuga „Tapa valla koolieelsetes munitsipaallasteasutustes vanema poolt kaetavate kulude suurus ja nende tasumise kord“ kehtestatakse Tapa valla koolieelsetes munitsipaallasteasutustes vanema või lapse seadusliku esindaja poolt kaetavate kulude suurus, tasumise kord ja soodustuste andmise kord. Vanema poolt katavad kulud on:  1) lasteasutuse majanduskulude, personali töötasu ja sotsiaalmaksu ning õppevahendite kulude osalustasu (edaspidi osalustasu);  2) lapse toidukulu.  Käesoleval ajal reguleerivad eelnimetatud kulusid ja nende tasumist kaks volikogu määrust:  - osalustasu 27.10.2022 määrus nr 13 „Tapa valla koolieelsetes munitsipaallasteasutustes vanemate poolt kaetavate kulude osa määr ja selle tasumise kord“;  - toidukulu 30.05.2018 määruse nr 21 „Sotsiaalhoolekandelise abi andmise kord Tapa vallas“ § 9 lg 2 p 5 ja 6. jagu (§ 22, § 23 ja § 24).  Antud määruse eelnõu väljatöötamine tagab selle lugejale selgema, piisavate täpsustuste, üheselt mõistetava määruse, milles on kehtestatud nii osalustasu maksmise kord kui lapsevanema poolne toidukulu päevamaksumuse tasumine.  Eelmainitust lähtuvalt tuuakse üle määrusesse “Tapa valla koolieelsetes munitsipaallasteasutustes vanemate poolt kaetavate kulude osa määr ja selle tasumise kord” toidukulu päevamaksumuse omaosaluse katmine ning viimast täiendatakse ja korrigeeritakse. Muudatus on tingitud sellest, et vanematele rakendatakse toidukulu soodustust, mitte ei maksta toetust nagu varem sotsiaalhoolekandelise abi andmise korras on märgitud.  Läbi selle on kõigile selgem, kuidas on reguleeritud Tapa valla koolieelsete munitsipaalasutuste laste osas nii osalustasu kui toidukulu päevamaksumuse omaosaluse tasumised, st. kõik on kirjeldatud ühes määruses ning see tagab selgema ülevaate ja konkreetsema arusaama asjaosalistele.  **Osalustasu**  Osalustasu osas võrreldes kehtiva määrusega suuri muudatusi ei ole. Lapsevanema või lapse seadusliku esindaja poolt kohatasu maksmine on endiselt seotud Vabariigi Valitsuse poolt kehtestatud töötasu alamääraga. Lähtuvalt töötasu alammäära tõusust tõuseb ka osalustasu maksumus.  Käesoleva ajani on märgitud määruse eelnõusse kohatasu omaosaluse tasumine protsendiga ja sellest tulenevalt võis jääda osalustasu komaga märgitud summana. Sellest tulenevalt on lisatud määruse eelnõusse punkt, et edaspidi kohatasu ümardatakse täiseurodeni ning seda tehakse lapsevanema /lapse esindaja kasuks.  Tapa valla koolieelsetes munitsipaalasutustes käivatele lastele, kelle elukoht ja tema vanema elukoht ei ole rahvastikuregistri andmetel Tapa vallas, on määratud kõrgem osalustasu võrreldes laste ja nende vanematega, kelle elukohaks rahvastikuregistri järgi on kantud Tapa vald. Antud määruse punkti muudatuse eesmärgiks on, et lapsevanematel suureneks motivatsioon ning nad kaaluksid võimalust registreerida ennast Tapa valla elanikuks.  Käesolevas määruses on täpsustatud ka olukord, kui lapse ja tema vanema(te) elukoha osas tehakse rahvastikuregistrisse muudatus. Määruse sätte kohaselt muudetakse osalustasu protsenti alates järgnevast kuust rahvastikuregistri andmete muutumisest. Kuidas toimub RR-is elukoha kontroll, et veenduda soodustuse jätkumises? ARNOs on elukoha andmed kuvatud ja neid uuendatakse automaatselt. Andmeid kontrollivad lasteasutuse direktorid, kes esitavad andmeid raamatupidajatele.  **Toidukulu**  Toidukulu tasumise osas sisulisi muudatusi ei ole – vanem maksab lapse toidukulu päevamaksumusest endiselt 1 euro, kui tema elukoht on rahvastikuregistri andmetel Tapa vallas. Kui lapse ja vanema elukoht on registreeritud mujal, tasub vanem toidukulu täies ulatuses. Lapse toidukulu päevamaksumuse otsustab lasteasutuse hoolekogu ja kinnitab direktor.  Määruse eelnõus on selgemalt välja toodud osalustasu ja toidukulu päevamaksumuse soodustustuste saamise kui ka täieliku vabastamise osas ning on selgitatud, kuidas toimub osalustasu ja toidukulu päevamaksumuse arveldamine.  Täna on lasteaia lõunasöögi maksumused asutuste kaupa alljärgnevad: Lehtse 3,30 euri; Pisipõnn 5,08 euri; Krõll 4,26 euri ; Jäneda 1,50 euri; Vikerkaar 5,08 euri.  Lähtuvalt eeltoodust tunnistatakse kehtetuks Tapa Vallavolikogu 27.10.2022 määrus nr 13 „Tapa valla koolieelsetes munitsipaallasteasutustes vanemate poolt kaetavate kulude osa määr ja selle tasumise kord“ ja 30.05.2018 määruse nr 21„Sotsiaalhoolekandelise abi andmise kord Tapa vallas“ sätted, mis reguleerivad koolieelses lasteasutuses toitlustamise toetust (§ 9 lg 2 p 5 ja 6. jagu (§ 22, § 23 ja § 24).  Alljärgnevalt infoks 29.12.2023 seisuga väljavõte ARNO süsteemist:    **Jäneda**Lasteaed  Kohti 36, neist täidetud **20**, vaba 16    **Lehtse** Lasteaed  Kohti 36, neist täidetud **30**, vaba 6    Lasteaed **Vikerkaar**  Kohti 83, neist täidetud **78**, vaba 5    **Lasteaed Krõll**  Sääse maja  Kohti 66, neist täidetud **49**, vaba 17  Tamsalu maja  Kohti 106, neist täidetud **96**, vaba 10  Vajangu maja  Kohti 18, neist täidetud **8**, vaba 10  **Kokku** 49+96+8=**153**    Lasteaed **Pisipõnn**  Nooruse 2 maja  Kohti 129, neist täidetud **123**, vaba 6  Nooruse 11 maja  Kohti 117, neist täidetud **106**, vaba 11  Vahakulmu maja  Kohti 33, neist täidetud **20**, vaba 13  **Kokku** 123+106+20=**249**    Lapsi on kokku valla lasteaedades 530, igas kuus on keskmiselt 22 lasteaiapäeva, aastas 12 kuud. Iga lapse eest makstakse aastas maksimaalselt 264 eurot, lapsi on 530, seega maksimaalne kogutulu 139 920 eurot, millega kaetakse Tapa valla köögis toidukulu.  Samas peame arvestama, et kõik lapsed kindlasti ei käi lasteaias 22 päeva kuus ega 12 kuud aastas, lisaks on võlglasi.    **Mujal**valdades käib Tapa sissekirjutusega lapsi lasteaias**23, mujalt meil**käib**8 (**4 Järva vallast, 1 Kadrinast, 3 Tallinnast), kellest üks Pisipõnnis, üks Vikerkaares ning ülejäänud Jänedal. | | |
|  | | |
| Eelnõu ja seletuskirja koostaja | Ene Augasmägi, haridus- ja sotsiaalosakonnajuhataja  Tuuli Roostfeldt, haridusspetsialist |
| Eelnõu esitaja ja ettekandja | Ene Augasmägi, haridus- ja sotsiaalosakonnajuhataja  Tuuli Roostfeldt, haridusspetsialist |